Source: https://www.riigiteataja.ee/akt/430012014034
Timestamp: 2018-10-23 01:32:15+00:00

Document:
Alajõe valla korra eeskiri – Riigi Teataja
Alajõe valla korra eeskiri - sisukord
§ 1 Alajõe valla korra eeskirja eesmärk ja rakendusala
§ 3 Alajõe valla ametiasutuste õigused ja kohustused korra tagamisel
2 AVALIKU KORRA EESKIRI
§ 4 Avaliku korra eeskirja eesmärk
§ 5 Avaliku korra nõuete täitmist tagavad keelud ja kohustused
§ 6 Avaliku ürituse ja avaliku koosoleku korraldamine
3 HEAKORRAEESKIRI
§ 7 Heakorra eeskirja eesmärk
§ 8 Üldkohustuslikud heakorra nõuded
§ 9 Alajõe valla territooriumil heakorra tagamiseks kehtivad keelud
§ 10 Kinnisvara, territooriumide, hoonete ja rajatiste omanike ja Alajõe vallas tegutsevate firmade ning üksikisikute kohustused
§ 11 Elamu või hoone omaniku kohustused
§ 12 Põllumajandusloomade ja -lindude pidaja kohustused
§ 13 Müügikoha omaniku kohustused heakorra tagamisel
§ 14 Ehitus- ja remonditöö tegija kohustused heakorra tagamisel
§ 15 Tehnovõrgu omaniku kohustused heakorra tagamisel
4 KOERTE JA KASSIDE PIDAMISE EESKIRI
§ 16 Koerte ja kasside pidamise eeskirja eesmärk
§ 17 Mõisted
§ 18 Loomapidamine
§ 19 Loomapidaja kohustused
§ 20 Leitud koerad
§ 21 Alajõe valla korra eeskirja rikkumine
§ 22 Kontrolli tagamine
§ 23 Väärtegude menetlejad
§ 24 Avaliku ürituse korraldamisega Alajõe vallale tekitatud kahju hüvitamine
§ 25 Varasematae õigusaktide kehtetuks tunnistamine
§ 27 Eeskirja rakendamine
RT IV, 30.01.2014, 34
Vastu võetud 29.06.2010 nr 8
Määrus kehtestatakse kohaliku omavalitsuse korralduse seaduse § 5 lg 2, § 6 lg 1, § 22 lg 1 p-de 4, 36¹, 36², 36³ ja Alajõe Vallavolikogu 12.03.2010. a määruse nr 3 „Alajõe valla Põhimääruse uue redaktsiooni kinnitamine“ § 1 lg 1 p 6, § 6 lg 1 alusel.
§ 1. Alajõe valla korra eeskirja eesmärk ja rakendusala
(1) Alajõe valla korra eeskirja eesmärgiks on koos riigi ja Alajõe valla vastavate õigusaktidega tagada vallas avalik kord, heakord, puhtus ja kaasinimeste turvalisus.
(2) Eeskiri on täitmiseks kohustuslik kõigile Alajõe valla territooriumil viibivatele ja tegutsevatele isikutele, kinnis- ja vallasvara omanikele, kõigile ettevõtetele, asutustele, organisatsioonidele ja üksikisikutele, sõltumata nende elukohast või kodakondsusest.
(3) Korra eeskiri kehtib Alajõe valla haldusterritooriumil avalikes kohtades ning konkreetselt märgitud juhtudel ka eraterritooriumil, valdustes, hoonetes ja rajatistes.
(4) Eeskirjaga reguleerimata juhtudel otsustab üksikküsimusi vallavalitsus ja tema allasutused. Alajõe valla korraeeskiri koosneb avaliku korra eeskirjast, heakorraeeskirjast ja koerte ja kasside pidamise eeskirjast.
(5) Käesoleva määruse kohaldamisel tuleb lähtuda mõistlikkuse põhimõttest ja heatahlikkusest.
(1) Avalik koht on iga territoorium, hoone või ruum, mis on antud üldiseks kasutamiseks või mis tegelikult on üldkasutatav, näiteks tänavad, hooned, pargid, teenindusettevõtted, kauplused, ettevõtted, elamute trepikojad, rannad, metsad jne.
(2) Omanikuna korra nõuete täitmisel on võrdsustatud tema poolt volitatud valdaja, haldaja või kasutaja.
(3) Kinnistu mõistega on korra nõuete täitmisel võrdsustatud mõisted: maa-ala, territoorium, krunt, maaüksus, katastriüksus ja maatüki olulised osad.
(4) Puhastusala on kinnistu või ehitise ja sõidutee vahelisel territooriumil olev ala, mis asub tema omandis.
(9) Üldkasutatav koht on vabaks liikumiseks ja kasutamiseks avatud territoorium, ehitis või selle osa, samuti ühissõiduk.
(10) Avalik üritus käesoleva määruse tähenduses on avalikus kohas Alajõe valla haldusterritooriumil korraldatav avalikkusele suunatud üritus, mis ei ole hõlmatud avaliku koosoleku seadusega, spordiseadusega või mõne muu seadusega.
(11) Turvalisus on isiku kaitstuse seisund, mis väljendub isiku kindlustundes, et teda ümbritsev keskkond võimaldab elu, tervise, vara ning teiste õigushüvede efektiivse kaitse.
(12) Avaliku ürituse korraldaja on füüsiline või juriidiline isik.
§ 3. Alajõe valla ametiasutuste õigused ja kohustused korra tagamisel
(1) Korraalast tööd Alajõe vallas korraldab vallavalitsus ning teised asutused, kellele on Alajõe Vallavolikogu poolt antud vastav pädevus.
(2) Alajõe Vallavalitsus on kohustatud tagama:
1) valla omandis olevate maatükkide, valla teede, haljasalade ja supelrandade korrashoiu ja prügikonteinerite regulaarse tühjendamise;
2) avalike tualettruumide korrashoiu;
3) avalikel teedel lumetõrjetööde teostamise ning puisteliiva koristamise;
4) valla haljasaladel vajalikul hulgal prügiurnide ja – konteinerite paigaldamise, korrashoiu ja regulaarse tühjendamise.
(3) Vallavalitsus võib käesolevast eeskirjast tulenevate omaniku kohustuste täitmata jätmisel või puudulikul täitmisel korraldada selle töö tegemise ning nõuda selle maksumuse sisse omanikult.
2. peatükk AVALIKU KORRA EESKIRI
§ 4. Avaliku korra eeskirja eesmärk
Alajõe valla avaliku korra eeskirja eesmärk on tagada Alajõe valla haldusterritooriumil kogukonna rahulik kooseksisteerimine ja turvalisus ning igaühe õigus omada avalikku kindlustunnet ja võimalus realiseerida oma õigusi, vabadusi ja kohustusi.
§ 5. Avaliku korra nõuete täitmist tagavad keelud ja kohustused
1) lärmata, tülitada kaaskodanikke, viibida alasti avalikus kohas või rikkuda ükskõik millisel muul viisil avalikku korda, sealhulgas eksida üldtunnustatud tavade ja heade kommete vastu, solvata oma käitumisega inimväärikust ja ühiskondlikku moraalitunnet, samuti kerjata teisi inimesi häirival moel;
2) ebasündsad väljendused, laimamine, samuti muud kaasinimeste rahu ja kaitstust rikkuvad või inimväärikust alandavad teod;
3) häirida öörahu (kella 23:00 kuni 07:00), välja arvatud avariiliste tööde või üldkasutatavas kohas vallavalitsuse loal heakorratööde ja teetööde teostamiseks ning olmejäätmete vedamiseks, välja arvatud 23. juuni ja 31. detsembri ööl. Erandjuhtudel, pärast kella 23:00 lõppevate avalike ürituste puhul, otsustab avaliku ürituse loa andmise Alajõe Vallavalitsus;
4) alla 16-aastasel alaealisel viibida ilma täiskasvanud saatjata avalikes kohtades kella 23:00-6:00. Ajavahemikus 01.06-31.08 on alaealisel keelatud viibida ilma täiskasvanud saatjata avalikes kohtades kella 00:00-5:00;
5) tekitada müra, mis ületab sotsiaalministri määrusega kehtestatud normtasemeid;
8) mehhaniseeritud liiklusvahendite parkimine ning nendega sõitmine haljasaladel, laste mänguväljakutel ja teedel, mis ei ole ette nähtud transpordivahenditega liiklemiseks, ning teistes selleks mitte ettenähtud kohtades, samuti nendega müra tekitamine elu- ja administratiivhoonete läheduses; jalgratastega sõitmine haljasaladel ja laste mänguväljakutel. Parkimine ja sõitmine peab toimuma vastavalt liiklusmärkidele;
9) klubides, klubilistes asutustes, spordirajatistes jt. üldkasutatavates kohtades suitsetamine, kui suitsetamiskohta ei ole ette nähtud;
10) kõrvalistel isikutel loata viibimine ettevõtete, asutuste ja organisatsioonide piiratud territooriumidel ning ehitiste maa-aladel, samuti varisemisohtlikes kohtades. Ehitusplatsid peavad olema taraga piiratud;
11) viibida rahvakogunemistega seotud üritustel aia, nööri, inimahelikuga vms. piiratud alal korraldajate loata;
12) viibida kustutus- ja päästetööde käigus selleks piiratud alal tuletõrje- ja päästeameti loata;
13) kulu põletamine;
14) müüa avalikel üritustel ning tarbida avalikes kohtades alkohoolseid jooke. Alkohoolsete jookide müük toimub vastavalt seadustele;
15) müüa avalikel üritustel klaastaaras jooke;
16) omandada, hoida, müüa ja edasi toimetada tundmatust allikast omandatud alkohoolseid jooke ja tubakasaadusi, mida ei toodeta ega turustata Eesti Vabariigis;
17) müüa alla 18 aasta vanustele isikutele alkohoolseid jooke ja tubakatooteid. Kaubandustöötajatel on õigus nõuda alkoholi ja tubakatoodete müümisel vanust tõendava dokumendi esitamist;
18) alla 18-aastastel isikutel viibida pärast kella 23.00 täiskasvanud saatjata baaris ja kohvikus, kus müüakse alkohoolseid jooke;
19) alla 21-aastastel isikutel osaleda kihlveos ja totalisaatoril ning mängida õnnemängu, samuti viibida ruumis, kus korraldatakse õnnemängu, kihlvedu või totalisaatorit;
20) parkida auto selleks mitte ettenähtud kohtades (s.h rannas, metsas, eravalduses).
(2) Igasugune ettevõtlusalane tegevus tuleb korraldada nii, et sellega ei häiritaks kaasinimeste rahu;
(3) Töid, millega kaasnev müra ületab sanitaareeskirjades kehtestatud päevase olmemüra normi, võib teha ajavahemikus kella 8.00–21.00. Erandina ei kehti see nõue avariide ning õnnetuste likvideerimisel;
(4) Ürituste korraldamiseks avalikes kohtades, avalike vabaõhu kultuuriürituste korraldamiseks valla territooriumil, samuti remont- ja muude tööde tegemiseks, mis toovad kaasa tänavate sulgemise, on vaja politseiprefektuuriga ning tuletõrje- ja päästeametiga eelnevalt kooskõlastatud vallavalitsuse luba;
(5) Ilutulestiku korraldamiseks peab olema vallavalitsuse, tuletõrje- ja päästeameti ning politseiprefektuuri luba;
(6) Avalikus kohas laagrisse jäämine, telkide panemine või sõiduki kasutamine elamiseks on lubatud ainult vastavalt tähistatud piirkonnas;
(7) Lahtise tule kasutamine on lubatud ainult täiskasvanud isikute juuresolekul, mitte lähemal, kui 30 m hoonest, arvestades ilmastikutingimusi ja tuule suunda.
§ 6. Avaliku ürituse ja avaliku koosoleku korraldamine
(1) Avaliku ürituse ja avaliku koosoleku korraldamiseks peab selle korraldaja taotlema Alajõe Vallavalitsuselt vastava loa;
(2) Avalike ürituste ja avalike koosolekute korraldamine toimub vastavalt Alajõe Vallavolikogu poolt kehtestatud korrale.
(3) Avalik kord avalikel üritustel. Avaliku ürituse korraldamiseks peab ürituse korraldaja hiljemalt nädal enne ürituse algust esitama vallavalitsusele vormikohase teate (lisatud), milles tuleb märkida:
1) ürituse nimetus ja lühikirjeldus;
2) osavõtjate eeldatav arv;
3) kogunemiskoht;
4) liikumismarsruut (selle olemasolu korral);
5) läbiviimise koht;
7) korraldaja ees- ja perekonnanimi, isikukood ja elukoht Eestis või kui korraldajaks on juriidiline isik, selle nimi, registrikood, aadress ja sidevahendi number;
8) missuguseid tehnilisi abivahendeid on kavas üritusel kasutada;
9) kas üritusel on kavas tegelda kaubandustegevusega;
10) kinnitus selle kohta, et ürituse korraldaja on teadlik käesoleva eeskirja nõuetest;
11) korraldajaga sidepidamiseks telefoninumber või e-posti aadress.
(4) Kui teade vastab nõuetele, siis teade registreeritakse. Kui teates on puudusi, siis tehakse ürituse korraldajale ettepanek puudused kõrvaldada.
3. peatükk HEAKORRAEESKIRI
4. peatükk KOERTE JA KASSIDE PIDAMISE EESKIRI
§ 16. Koerte ja kasside pidamise eeskirja eesmärk
(1) Eeskirja eesmärgiks on tagada inimeste rahu, ohutus, samuti vältida võimaliku kahju tekkimist.
(1) Alajõe vallas on lubatud pidada looma korteris ja individuaalelamus, ettevõttes kinnistel territooriumidel (tarastatud hoovid, aiad jms) nii, et oleks välditud nende lahtipääsemine ning tagatud väljaspool valvatavat territooriumi inimeste ohutus. Lasteasutustes ja tervishoiuasutustes võib koeri või kasse pidada üksnes veterinaarnõuete ja loomakaitse-eeskirja täieliku täitmise korral.
(2) Koera tohib avalikus kohas pidada ainult rihma otsas ja suukorviga varustatult. Ilma rihma ja suukorvita võib koera avalikus kohas pidada või välja lasta teenistusülesannete täitmiseks vastavate ametkondade (politsei, piirivalve, kaitsevägi) poolt ning dresseerimiseks õppetreeningplatsidel.
(3) Loomad kuuluvad kohustuslikule marutaudivastasele vaktsineerimisele ning loomaomanikul peab olema kaasas tõend või veterinaarpass kehtiva märkega marutaudi vastu vaktsineerimise kohta.
(4) Looma pidamine ei tohi häirida avalikku korda ega teisi loomi. Loomapidaja vastutab looma poolt tekitatud kahju eest.
(8) Ühistranspordis peab koeral olema jalutusrihm ja suukorv, välja arvatud koertel, kes on süles või kandmisvahendis. Kasse on lubatud ühistranspordis vedada kandmisvahendis, mis ei ohusta looma tervist ja on põgenemiskindel.
1) täitma loomakaitse nõudeid;
2) tagama kaaskodanike ohutuse nii, et koer ei pääseks inimesi hammustama, ehmatama või muud kahju tegema;
3) asetama eraterritooriumi või muu kinnise territooriumi sissepääsu juurde informatsiooni kurja koera olemasolust (hoiatussilt tekstiga KURI KOER) ja kindlustama ametiülesandeid täitvate isikute ohutu liikumise;
4) rangelt jälgima sanitaarnõudeid, laskmata koertel ja kassidel reostada hooneid, majade koridore, trepikodasid, kõnniteid, haljasalasid, laste liivakaste ja muid avalikke kohti (tekitatud reostuse peab koera või kassi omanik kohe kõrvaldama);
5) viima haiged ja haiguskahtlased loomad loomakliinikusse uuringutele ja vajadusel profülaktilisele ravile. Iga isik, kes näeb hulkuvat, haiget või vigastatud looma, peab sellest teatama vallavalitsusele või muule vastavale asutusele;
6) kinnitama koera kaelarihma külge või mõnel muul viisil registreerimisnumbri;
7) koerte ja kasside ühissõidukis vedamisel täitma kehtivaid eeskirju, kusjuures tuleb tagada kaasinimeste ohutus;
8) tagama, et koerad ja kassid ei pääseks kauplustesse, sööklatesse, turule, laste mängupaikadesse jm.
(1) Kõik järelevalveta koerad ja kassid, kelle pidamisel rikutakse koerte ja kasside pidamise eeskirja, loetakse hulkuvateks ja nad võivad kuuluda hukkamisele.
(2) Leitud koer numbrimärgiga kaelarihmal tagastatakse omanikule. Looma hoidmisega seotud kulud kannab looma omanik.
(1) Avaliku korra eeskirja rikkumise eest karistatakse karistusseadustiku § 262 kohaselt.
(2) Heakorra eeskirja rikkumise eest karistatakse kohaliku omavalitsuse korralduse seaduse § 66² alusel.
§ 25. Varasematae õigusaktide kehtetuks tunnistamine
Tunnistada kehtetuks Alajõe Vallavolikogu 30. septembri 2008. a määrusega nr 6 kehtestatud
“Alajõe valla korra eeskiri”.
Määrus jõustub 02. juulil 2010. a.
§ 27. Eeskirja rakendamine
Käesolevas määruses sätestamata küsimustes tuleb juhinduda teistest Alajõe Vallavolikogu poolt antud määrustest, Alajõe Vallavalitsuse poolt antud korraldustest või EV seadustest.

References: § 1

§ 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 27
 § 5
 § 6
 § 22
 § 1
 § 6

§ 1

§ 3

§ 4

§ 5

§ 6

§ 16
 § 262
 § 66

§ 25

§ 27